বাস লেন
বাস লেন (ইংরেজি: bus lane) বা বাস-অনলি লেন (ইংরেজি: bus-only lane) হলো বাসদের জন্য সীমাবদ্ধ একধরনের সড়ক লেন। অনেকক্ষেত্রে এটি কোনো নির্দিষ্ট দিন বা সময়ের জন্য বাসদের জন্য সীমাবদ্ধ থাকে এবং সাধারণত যানজট এড়িয়ে গণপরিবহনের গতিবৃদ্ধির জন্য এই ব্যবস্থাটি করা হয়। এর সম্পর্কিত শব্দ বাস রাস্তা বা বাসওয়ে (busway) বলতে বাসদের জন্য সম্পূর্ণভাবে নিয়োজিত সড়কপথকে বোঝায়, এবং বাস গেট (bus gate) বলতে গণপরিবহনে শর্টকাট হিসেবে ব্যবহৃত ছোট বাস লেনকে বোঝায়। বাস লেন উচ্চমানের দ্রুতগামী বাস পরিবহন নেটওয়ার্কের এক গুরুত্বপূর্ণ অংশ, যার মাধ্যমে অন্যান্য ট্র্যাফিকের জন্য বিলম্বকে হ্রাস করে বাস যাত্রার গতি ও নির্ভরযোগ্যতা বৃদ্ধি করা হয়।